242 \ 
Madame , vous verrés par ses lettres la despéchie tielle qu'elle sera , 
car je ne sçay si je la pourray veoir demain matin devant que la poste 
parte et scay bien qu'il ne vous satisfera pas à toutz les articles ; car il 
n'est pas si diligent et ne tient pas à nous pour faulte de soliciter ; car 
je vous jure ma foy que j'hay bien peu de repoz ny jour ny nuictz, mes- 
momant quant je considere la perplexité et doleur en quoy vons estes et a 
quoy je ne puys remédier, quelque diligence que je sachie fere. Et doub- 
tons terriblement, M. Je docteur et moy, que la négligence du roy vostre 
père ne soit atribuée à nous , combien que ce seroit à tort , attendu que 
nous y faisons le mieulx que nous est possible, Et sans poinct de faulte 
je n’eusse jamay creu que les despechies du roy votre pere eussent esté 
si longues si je ne l'eusse aynsi expérimenté. Mays c’est à la facon d’Ale- 
magne, là où n'y ha jamais fin ny conclusion. 
Madame, je vous faictz si longue lettre qu'il semble que je vous conte 
une hystoire, ct me pourriés bailler le bruit de Mons.' le governeur de 
Vaulx; mays ce que j'en faitz ce n’est que pour satisfaire à ce que vous 
m havés escript, de vous rescripre toutz les termes et pronpoz que l'hon 
m'haura tenu et quelle expédition je haurai eu sur toutes chosses. Et 
pour ce prendrés en gré la longueur de ma lettre. 
Touchant le besogner de M. le cardinal que vous me mandés que je 
vous advertisse, je croy qu'havés assés entendu par les lettres de maistre 
Hans Renner Ja chargie qu'il havoit; et les prineipanlx poinetz de sa char- 
gie estoient de la paix entre le roy votre père et le roy de France ct le 
roy d'Aragon, et cella venoit de la part du pape, comant celluy qui dé- 
sire mettre paix entre les crestiens. Mays ledit s.° cardinal, le quel se 
monstre bien affectioné au roy votre père, quant il ha entendu les rai 
sons dudit sgr. roy vostre pere, il se contente et ne pensse plus avant 
synon de le conduyre en Italie, car il ha esté remonstré comant d'havoir 
paix aveque le roy de France il cstoit impossible , attendu que icelluy 
roy de France ne tient foy ny promesse quelcunque , aussy qu'il ne se- 
roit possible havoir bone payx s'il ne restituoit devant toutes chossis , 
Milan, Bourgogne et aultres choses qu'il usurpet ; et de vouloir retarder 
ou rompre son armée sans estre asseuré d'havoir sa raison , il n'estoit 
poinet délibéré de le fere. Au regard du roy d'Aragon, il y ha esté dict 
que puysqu'il estoit entré en Castillie sans le consentement dudit sgr, 
roy votre père, il n'y estoit possible de fere traictié ny apoinctement que 
